Interakcie s warfarinom
Dobrý deň,

môžeme kombinovať liek Warfarín 2mg a Melatonín 1mg a tiež Ocuvite lutein forte?

Ďakujem.
Dobrý deň.
Ďakujeme za Vašu otázku.
Ocuvite Lutein Forte obsahuje, okrem iného, taktiež vitamín E a vitamín C. Tokoferol (vitamín E) v dávke nad 400 IU denne potencuje farmakologický účinok warfarínu. Vysoké dávky vitamínu C môžu naopak znížiť aktivitu antikoagulancií. Napriek tomu, že výživový doplnok neobsahuje vysoké dávky spomínaných vitamínov, je potrebné zvážiť vhodnosť jeho užívania. Rovnako melatonín môže ovplyvniť účinnosť lieku Warfarin. Súbežné užívanie prípravkov preto odporúčam konzultovať s ošetrujúcim lekárom, ktorému sú známe hodnoty INR, ako aj  Váš celkový zdravotný stav.
Prajem pekný zvyšok dňa.
S pozdravom
Mgr. Barbora Bičanovská